text: Her verður greitt frá ymsum innan sjókortøkið.
text: #000001
text: Í dag finnast 8 pappírs sjókort yvir Føroyar, íroknað eitt altjóða sjókort (INT Chart).
text: #000002
text: Rættingar til sjókortini finnast her.
text: #000003
text: Pappírs sjókort kunnu keypast á netinum á heimasíðuni .
text: #000004
text: Teldutøk sjókort kunnu keypast á netinum.
text: #000007
text: Meir kunning fæst á .
text: #000008
text: Ókeypis dýpdardátur eru tøkar á heimasíðuni hjá European Marine Observation and Data Network, sum nevnist EMODnet. Hesar dátur liggja í lágari upploysn og verða sjáldan dagførdar.
text: #000009
text: Umhvørvisstovan hevur dýpdardátur av føroyskum sjóøki. Neyvleikin av dátunum er misjavnur, tí mátingarnar fevna um eitt langt áramál, gjørdar við tólum, sum hava ymiskan neyvleika.
text: #000010
text: Dýpdardátur, sum Umhvørvisstovan hevur, eru ofta ogn hjá øðrum, og tí má Umhvørvisstovan biðja um neyðugu loyvini, áðrenn dáturnar verða latnar. Haraftrat skal danska verjan trygdargóðkenna veitingina av dýpdardátunum, áðrenn tær verða latnar. Umhvørvisstovan skipar fyri at senda umsókn til donsku verjuna. Tó er ikki neyðugt við loyvi frá verjuni, um talan er um dýpdardátur fyri havnarløg.
text: #000011
text: Um tú ætlar at keypa dýpdardátur ella hevur spurningar um neyvleikan av dátunum, ber til at skriva til sjokort@us.fo.
text: #000012
text: Arbeiðið at lata dátur, verður gjørt eftir rokning.
text: #000013
text: Loyvi krevst fyri at gera sjóuppmátingar kring Føroyar.
text: #000014
text: Umsóknarskjal um loyvi at gera sjóuppmáting skal sendast Umhvørvisstovuni á teldupost: sjokort@us.fo saman við øðrum viðkomandi upplýsingum.
text: #000015
text: Tá allar viðkomandi upplýsingar eru móttiknar, sendir Umhvørvisstovan umsóknina til hoyring, og tí má roknast við eini málsviðgerðartíð á í minsta lagi 4 vikur.
text: #000016
text: Umsókn um loyvi at gera sjóuppmátingar
text: #000017
text: Sjóuppmáting í Føroyum er bert loyvd, um loyvi fæst frá Umhvørvisstovuni. Ásetingar um sjóuppmátingar eru lýstar í ”Anordning nr. 189 af 12. februar 2019 om ikrafttræden for Færøerne af lov om stedbestemt information” og kann lesast her.
text: #000018
text: Tað er ikki neyðugt at søkja um loyvi til sjóuppmátingar í havnum. Um havnin ynskir sjókort dagførd við sjóuppmátingum, so skal søkjast um loyvi, og dátur skulu sendast Umhvørvisstovuni til viðgerðar. Nýggj útgáva av sjókorti verður gjørt, tá Umhvørvisstovan metir tað verða neyðugt.
text: #000019
text: Treytir skulu lúkast áðrenn, undir og eftir sjóuppmáting:
text: #000020
text: Sjóuppmáting má bert gerast við farinum, ið er nevnt á loyvinum. Møgulig broyting av fari skal góðkennast av Umhvørvisstovuni. Umsókn um broyting av fari skal sendast til sjokort@us.foLoyvið at gera sjóuppmáting skal vera tøkt umborð á farinum, sum ger uppmátingina, og skal kunna vísast myndugleikunum um neyðugt.Neyðugar upplýsingar um sjóuppmátingararbeiðið, skulu sendast til mrcc@vorn.fo & efs@dma.dk Um uppmátingin staðfestir dýpi, ið eru minni enn nevnt í sjókortinum, og hesi seta trygdina í vanda hjá skipaferðslu, skal fráboðan beinanvegin sendast til sjokort@us.fo Um leivdir av lóðri ella illgrunaverdum lutum verða staðfestir, skal arbeiðið steðga beinanvegin og danska verjan fráboðast á fko@mil.dk ( kann til eina og hvørja tíð skoðast av Umhvørvisstovuni.Sjóuppmátingarúrslitini mugu ikki latast øðrum enn teimum, sum hava bílagt arbeiðið. Um sjóuppmátingin er partur av útbjóðingartilfari ella líknandi, má greitt tilskilast, at tilfarið ikki má latast óviðkomandi, og at tilfarið bert kann brúkast í samband við nevndu uppgávu.Sjóuppmátingardátur skulu sendast Umhvørvisstovuni sambært §7 stk. 2 í “Lov om stedbestemt information”
text: #000021
text: Dátur skulu sendast talgilt sum uppmáld minsta dýpið í xyz-formati saman við útfyltum metadatalista sum lýsir nýttu útgerð, kalibreringshátt v.m. Meira kunning sæst í ”skabelon for metadata” her.
text: #000022
text: Talgildu uppmátingardáturnar skulu sendast Umhvørvisstovuni í seinasta lagi tríggjar mánaðir eftir uppmátingina.
text: #000023
text: Umsókn um sjóuppmáting skal sendast Umhvørvisstovuni í seinasta lagi fýra vikur áðrenn sjóuppmátingin skal byrja.
text: #000024
text: Dáturnar skulu sendast til teldupostin niðanfyri. Um dátufílurnar eru ov stórar, set teg í samband við okkum.
text: #000026
text: Hevur tú spurningar, ert tú vælkomin at seta teg í samband við okkum.
text: #000027
text: Á hesi síðu síggjast nýggjastu føroysku sjókortrættingarnar og áður útgivnar sjókortrættignar.
text: #000028
text: Sjókortrættingar fyri hvørt einstakt sjókort, síðan tað seinast varð prentað:80 Sjóøkið við Føroyar81 Føroyar82 Føroyar, norðari partur83 Føroyar, sunnari partur84 Havnir akkerspláss, útnyrðingsøkið85 Havnir akkerspláss, landnyrðingsøkið86 Havnir akkerspláss, suðurøkiðF Føroyar við havøkjum
text: #000031
text: Tað er sera týdningarmikið fyri trygd á sjónum, at einans nýggj og dagførd sjókort og siglingarrit verða nýtt.
text: #000033
text: Sjókort, sum verða keypt, eru bert dagførd til rætting sum sæst niðast í vinstra horni. Brúkarin má dagføra sjókortið við rættingum útgivnar eftir at sjókortið er prenta.
text: #000034
text: Til ber at skráseta seg til móttøku av teldubrævi frá Søfartsstyrelsen fyri at fáa galdandi siglingarfráboðanir, ávaringar og seinastu sjókortrættingar í Føroyum.
text: #000035
text: Øll før skulu hava viðkomandi sjókort og neyðug siglifrøðilig rit til tað ætlaðu ferðina.
text: #000036
text: Á smáum frítíðarførum, so sum kajakk og siglingarfjøl, har tað ikki er møguligt at hava sjókort og siglifrøðilig rit vegna stødd og slag av frítíðarfari, skal skiparin vera kendur við siglingarøkið og allir vandar, reglur og siglingarávaringar, soleiðis at ferðin kann gerast trygt.
text: #000038
text: Áseting um krav at hava sjókort er í kunngerð um vaktarhald á skipum nr. 90 ár 2000
text: #000039
text: 2.Partur / 5Skiparin á einum og hvørjum skipi skal frammanundan hvørjari ferð tryggja sær, at tann ætlaða ferðin úr fráfaringarhavn til fyrsu komuhavn er løgt til rættis við at nýtt eru nøktandi og viðkomandi sjókort og onnur siglifrøðilig rit, ið eru neyðug til ta ætlaðu ferðina, og sum innihalda nágreiniligar, fullfíggjaðar og dagførdar upplýsingar viðvíkjandi siglingaravmarkingum og vandum, sum hava týdning fyri skipsins tryggu sigling.
text: #000040
text: 3.Partur / 47Nýtt skulu verða sjókort við størsta mátistokki yvir siglingarleiðina, sum eru umborð, og sum eru rættað sambært seinastu atkomiligu upplýsingum. Knøttstøðan skal kannast við stuttum millumbilum og á meiri enn ein hátt, tá umstøðurnar loyva tí.
text: #000041
text: Yvirlitið yvir siglifrøðilig rit, ið eru viðkomandi fyri sigling í Føroyum.
text: #000042
text: Fá alt tað nýggjasta frá Umhvørvisstovuni við.
text: #000045
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000046
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000047